google/wiki40b huggingface dataset:
Ma'adim Vallis

Ma'adim Vallis er en av de største dalene på Mars, ca. 700 km lang og vesentlig større enn Grand Canyon på Jorden. Den er over 20 km bred og 2 km dyp på noen steder. Den løper fra en region av sørlige lavland som en tror har en gang inneholdt en storgruppe med sjøer (se Eridania Lake), nordover til Gusev-krateret nær Mars sitt ekvator.
Ma'adim Vallis tros å ha blitt dannet av flytende vann tidlig i Mars sin historie. Noen av de kort trange kanalen langs veggene av Ma'adim Vallis er kanaler som er blitt dannet av utflod av grunnvann.
Ma'adim (מאדים) er det jødiske navnet på Mars.
Botnafjorden

Botnafjorden er en fjord i Flora kommune i Sogn og Fjordane som ligger på nordsiden av Florø. Fjorden er en fortsettelse av Årebrotsfjorden som ligger lenger vest og strekker seg omtrent 3 kilometer østover der den deler seg i to. Den sørlige delen fortsetter som Klavfjorden, mens den nordlige delen fortsetter som Norddalsfjorden.
Fjorden har innløp mellom holmen Skutelen i nord og Haustholmen i sør. I øst ender fjorden ved Storeneset på Grønenga. Brandsøy ligger på sørsiden av fjorden. På nordsiden av fjorden ligger Store Terøya og Lille Terøya.
Yoichi Doi

Japans herrelandslag

Yoichi Doi spilte 4 landskamper for Japans herrelandslag.
Langevåg Idrettslag

Fotball

A-laget i fotball spiller i 2015 i 4. divisjon.
I 1921 ble første kamp spilt på hjemmebanen, Langevåg Stadion. Kampen endte med 0-7 tap mot Sykkylven. Ny gressbane ble åpnet 10. juli 1961, og publikumsrekorden ble satt samme år: 7 700 tilskuere møtte opp for å se kvalifiseringskampen mot Steinkjer, om spill i Hovedserien 1961–62 (nå Tippeligaen). Kampen endte 3-3, men Langevåg tapte returkampen med ett mål.
Langevåg har hatt en spiller på det norske A-landslaget for kvinner, Cecilie Fiskerstrand.
Delsbo

Delsbo er et tettsted i Hudiksvall kommune i Gävleborgs län i landskapet Hälsingland i Sverige. Det ligger cirka 33 kilometer vest for Hudiksvall. I 2010 hadde tettstedet 2 192 innbyggere.
Solon

Solon (gresk: Σόλων, uttales sŏ'lōn; født ca. 638, død 558 f.Kr.) var en kjent athensk lovgiver og poet. For athenerne i antikken var han sett på som selve landsfaderen; en av Hellas' sju vise menn.
Med Solon preger også dikterens person lyrikken. Som poet skrev Solon både i elgier og epigrammer, og ikke minst kjærlighetselegien hvor blant annet synger om sin elskede Nanno, en fløyteblåser fra Lydia. Han hyllet kjærlighet, ungdom og glede, men hadde kun avsky for alderdommen, skjønt viste også et positivt inntrykk til livet: «For mens vi eldes, min venn, stadig vi lærer på ny.»
Athen var preget av stor politisk uro i Solons tid. Pengehusholdning ga muligheter til samle seg formuer. Jorden var mer og mer blitt samlet på få storgodseiere. De små landbrukene hadde stadig vanskeligere for å klare seg. I økende grad måtte de pantsette jorden, og når de ikke klarte å betale for seg, krevde de strenge gjeldslovene at de endte som slaver. Da Solon ble valgt til arkont (øverste embetsmann) i 594 f.Kr. aktet han, til tross for at han selv tilhørte adelen, skape en mer rettferdig samfunnsordning. Han innførte ikke ny oppdeling av jorden, men gjennomførte gjeldsavskrivning og la ned forbud med tilbakevirkende kraft mot lån med sikkerhet i lånetakerens person. Han innførte også en myntreform og ny statsforvaltning der borgerne fikk innflytelse og privilegier etter den av de fire formueklassene de tilhørte; jf. Solon-lovene. Han ble snart en legendarisk skikkelse og ble ansett som det athenske demokratiets far. I hans egen tid var det dog langt igjen til noen egentlig folkemakt.
Han er kjent for å ha uttalt: «La ingen kalles lykkelig før han er død. Fram til da er han bare heldig.»
Tim Sherwood

Karriere som spiller

Midtbanespilleren Sherwood startet karrieren i Watford. Han fortsatte karrieren Norwich City, før han i begynnelsen av 1992 sluttet seg til Blackburn Rovers som satset stort på denne tiden. Faktisk var han en av Kenny Dalglish` første kjøp i den nyrike klubben.
I perioden i Blackburn utviklet han seg enormt, og mange mente han var den mest undervurderte spilleren i England. Selv om han var kaptein og fast midtbaneanker på et av Englands beste lag midt på 90-tallet, stod han likevel bare oppført med èn B-landskamp for Englands U-21 landslag. Og det var tilbake fra tiden i Norwich City.
I 1999 var ikke lenger Blackburn en toppklubb i England, og Sherwood ville tilbake til familie og venner i London. Derfor meldte Tottenham Hotspur og Arsenal sin interesse. Han endte opp i Tottenham, og det var det som skulle til for at han samme år skulle få sine første landskamper. Under Kevin Keegans ledelse, imponerte han stort da han debuterte i 3-1 seieren hjemme mot Polen.
Sommeren 2001 begynte ryktene om at Sherwood var på vei vekk fra Tottenham. Både Wolverhampton, Aston Villa, Southampton FC, Everton, West Ham United og senere Rangers FC, ble nevnt. Senere på året dukket flere klubber opp. Portsmouth sikret seg Sherwood i januar 2003 etter at manager i Tottenham, Glenn Hoddle, hadde fortalt Sherwood at han ikke var i planene hans.
Etter halvannet år i klubben på sørkysten, fulgte ett år i Coventry City i jakten på å greie å rykke opp med klubb nr.3 i karrieren. Så skjedde ikke og Sherwood ble frigitt sommeren 2005.

Karriere som trener

Oktober 2008 ble Sherwood assistentmanager i Tottenham Hotspur under Harry Redknapp.  16. desember 2013 ble han midlertidig hovedtrener i Tottenham etter André Villas-Boas fikk sparken. Han ble fast ansatt 23. desember samme år og fikk en 18-måneders kontrakt som skulle vare ut 2014-15 sesongen.  Klubben kom på sjetteplass i ligaen i 2013-14 sesongen, men Sherwood fikk sparken 13. mai 2014.
14. februar 2015 ble han ansatt som manager i Aston Villa.  Han førte dem til finalen i FA-cupen i 2015, men laget tapte 0-4 for Arsenal.  25. oktober 2015 fikk han sparken etter laget hadde tapt seks kamper på rad og ikke hadde vunnet på 10 kamper.
10. november 2016 ble han ansatt som sportsdirektør i Swindon Town.
Isaac Stern

Bakgrunn

2Isaac Stern var ti måneder gammel da hans familie flyttet til San Francisco. Han mottok sin første musikkundervisning fra sin mor før han ble innskrevet ved musikkonservatoriet i San Francisco i 1928. Han studerte her til 1931, videre studerte han privat med Louis Persinger. Han vendte tilbake til konservatoriet i San Francisco i 1932 for å studere med Naoum Blinder i fem år. Stern har sagt at han skylder Blinder det meste.
Ménières sykdom

Etiologi og patogenese

Ved Ménières sykdom har en betennelse eller skade i labyrinten ført til overproduksjon eller redusert avførsel av væske (endolymfe) i labyrinten.

Symptomer og forløp

Sykdommen kommer i anfall som arter seg i form av kraftig rotatorisk svimmelhet, midlertidig hørselstap og øresus. I årenes løp vil anfallene bli svakere, men det vil bli en gradvis redusert hørsel, som ender i døvhet (etter 10-20 år).
Sykdommen begynner énsidig, og kan ofte også oppstå i det andre øret.

Behandling

Det finnes ingen effektiv kausal behandling.
Man kan til en viss grad lindre symptomene ved bruk av vanndrivende midler som tiazid eller furosemid.
Plagene som følger av Ménierès kan imidlertid lindres gjennom kunnskap og mestringstrategier. Nevrofysiologisk tilnærming med fokus på samspillet mellom hode og kropp, samt balansetrening og stressmestring har positiv effekt for mange.
Frøy Aagre

Karriere

Musikken hennes karakteriseres som varm, harmonisk, overraskende og oppfinnsom.
Hun har studert saksofon og komposisjon i Oslo, Birmingham, London, New York og Buenos Aires. 
Aagre ble tildelt Statens kunstnerstipend for året 2005/2006. 
Hun har gitt ut fire internasjonalt anerkjente album; Katalyze (2004), Countryside (2007), Cycle of Silence (2010) 

og Frøy Aagre Electric (2013), og har turnert blant annet i USA, Tyskland, England, Australia, Kina og India.
Slaget ved Glen Trool

Bakgrunn

Robert Bruce ble kronet ved Scone i 1306, deretter ble han katastrofalt beseiret i slaget ved Methven og Dalry. Han flyktet som en rømling til Dunaverty og deretter sannsynligvis til Rathlin. Vinteren var et lavmål for Bruce hvor kongeriket Skottland synes tapt. Broren Nigel Bruce ble tatt til fange ved Kildrummy Castle og henrettet. Hans kone, søstre og lille datter ble tatt til fange ved Tain og sendt i fangenskap til England. 
På senvinteren 1307 var Bruce tilbake på fastlandet; han landet i Turnburry, men fikk et nytt kraftig tilbakeslag da brødrene Alexandre og Thomas Bruce ble tatt til fange i Galloway og henrettet. Da var det bare ham selv og broren Edward Bruce igjen av den store familien. Kong Edvard I av England jaget dem som om de var simple banditter.

Slaget

Da Robert Bruce var i dekning i Ayrshire var en engelsk patrulje på jakt etter ham. Bruce angrep og tok noen engelskmenn til fange, mens andre unnslapp. Engelskmennene samlet en kavaleritropp på opptil 1500 mann satte etter den skotske kongen for å uskadeliggjøre ham en gang for alle. Med kanskje 300 krigere til fots ble Bruce jaget på en hard fottur gjennom skoglandet, inn i dalen og oppover fjellsiden på sørsiden av Glen Trool.
Her besluttet han å slå tilbake. De la seg i bakhold og da engelskmennene red inn i dalen rullet skottene svære steiner nedover dem og fulgte etter med en skur av piler. De engelsk kavaleristene fikk store skader og Robert Bruce kunne slippe unna.

Etterspill

Det var hans første seier over engelskmennene etter at han var blitt kronet som konge. Det var ikke et regulært slag. Bruce benyttet en geriljataktikk hvor en tallmessig underlegen hærstyrke kunne slå heftig til, forsake betydelige skade og deretter trekke seg tilbake og forflytte seg raskt.
William de Irwin av Woodhouse, nevø til lorden av Bonshaw og eldste sønn til klanhøvdingen Alexander de Irwyn, en gammel venn av Bruce og tilstede ved kroningen, hadde forlatt klanen for å delta i Bruces kamp. Bruce væpner var Gilbert Hay, men etter slaget ved Glen Trool ga Bruce unge William æren med å bære våpnene hans. William de Irwin ble trofast i Bruces tjeneste, fikk økt tillit, fikk senere posisjonen som kongens sekretær og til slutt gitt ridderslaget og kunne tiltales Sir William.
Etter Glen Trool slo Robert Bruce engelskmennene ved Loundon Hill samme år og det oppsto et opprør i Moray, men det som virkelig snudde motstandskampen til skottenes fordel var kong Edvard I av England døde, og hans sønn overtok.
Året etter forsøkte skotske motstandere av Robert Bruce på samme taktikk i Brander Pass, men den skotske kongen gjennomskuet bakholdsangrepet.
Glen Trool kommer fra gælisk, avledet fra Gleann t’struthail som betyr noe slikt som «elven i dalen som ligner på en innsjø» (glen of the river-like loch). I nærheten av parkeringsplassen i dagens Glen Trool står «Bruce Stone», et monument til minne om slaget ved Glen Trool.
Tibiodrepanus

Utbredelse

Slekten er utbredt både i Asia og Afrika.
Statens kriminaltekniska laboratorium

Statens kriminaltekniska laboratorium (SKL) var fra 1975 i Linköping og sorterte under Rikspolisstyrelsen. SKL hadde cirka 230 ansatte eksperter på diverse vitenskapelige områder. Ved laboratoriet ble det utført kriminaltekniske undersøkelser, hovedsakelig for politi, påtalemyndighet og domstoler. En stor del av undersøkelsene gjaldt spor fra åsteder som var samlet inn av politiet, alt fra fingeravtrykk og hårstrå til prøveskyting av våpen. Også DNA-testing og DNA-registeret ble forvaltet av SKL.
SKL ble erstattet av Nationellt forensiskt centrum fra 2015.
Min skjebne

«Min skjebne» er en skillingsvise fra østlandsområdet, skrevet rundt 1850. Visa er spilt inn på platen Frem fra Glemselen kap. 5 med Rita Engebretsen.

Flere viser med samme tittel

Også Marie Kristiansen fra Aurdal i Valdres, skrev i sin tid et skillingstrykk med tittelen «Min skjebne». Hun er mest kjent for sine skillingsviser «Farvel, min venn» og «I Aurdal i Valdres». Marie ble kalt på folkemunne for Valdresmaria. Denne teksten skal synges til melodien «Aftenstjernen».
Melfi

Historie

I før-romersk tid var området bebodd av dauniere og lukanere. Romerne kom til stedet i 291 f.kr. og grunnla kolonien Venusia. Da romerriket brøt sammen, fikk Melfi ny betydning, fordi den kom til å ligge på grensen mellom de lombardiske fyrstedømmene og provinsene under Det bysantiske rike. Melfi ble erobret flere ganger, i takt med at maktbalansen i området skiftet, inntil byen i 1043 ble overtatt av normanneren Vilhelm Jernarm. Han var i 1042 utpekt som leder av de normanniske ridderne, og han fikk tittelen greve av Puglia. Dermed ble Melfi utgangspunkt for Hautevillefamiliens erobring av Sør-Italia, som i starten av det 12. århundre førte til dannelsen av Kongedømmet Sicilia. 
I 1059 ble Melfi offisielt hovedstad i hertugdømmet Puglia. Pave Nikolaus 2. holdt en synode i byen samme år, og det ble holdt en ny synode i 1109. I 1231 utstedte keiser Frederik 2. Melfi-konstitusjonen, som effektiviserte hans makt over imperiet. Han skapte et byråkrati av lønnede embedsmenn, som blant annet oppkrevde skatt hos de lokale, motstrebende lensmennene.   
Senere led byen samme skjebne som resten av Kongedømmet Napoli, og opplevde en lang epoke med tilbakegang. Det ble ikke bedre av at området ble rammet av en rekke jordskjelv. 
Byen kom litt til hektene i starten av det 19. århundre, og har opplevd ytterligere fremgang etter at bilfirmaet FIAT i 1991-93 bygde en bilfabrikk i kommunen. Her produseres årlig omkring 450 000 biler, primært Fiat Grande Punto og Lancia Ypsilon. Produksjonen er dog noe redusert under den økonomiske krisen (2008-2009).
Chichicastenango

Santo Tomás Chichicastenango er en by og en kommune i departementet El Quiché i Guatemala. Kommunen har 107 193 innbyggere, mens selve byen har 45 549 innbyggere (2002). 95 % av innbyggerne er quiché-indianere, og de har bevart mye av den tradisjonelle kulturen sin. Kommunen har et areal på 400 km², og befinner seg 1 965 meter over havet.
Chichicastenango er blant annet kjent for kirken Santo Tomás og det tradisjonelle mayiske markedet som blir avholdt hver torsdag og søndag.
Spanjolene ga byen navnet fra nahuatl som soldatene deres fra Tlaxcala brukte: Tzitzicastenango («Neslebyen»). Dens opprinnelige navn var Chaviar.
Serious Fraud Office (Storbritannia)

Serious Fraud Office (SFO) er en britisk etterforsknings- og påtalemyndighet underlagt Attorney General for England and Wales. SFO ble opprettet i 1987 og har ansvar for å etterforske og påtale alvorlig økonomisk kriminalitet.
Puerto Velasco Ibarra

Puerto Velasco Ibarra, eller Puerto Flores, er den største bosetningen på øya Floreana i Galápagos-arkipelet. Landsbyen har rundt hundre innbyggere, og ligger på nordkysten av øya. Stedet har navn etter den tidligere ecuadorianske presidenten José María Velasco Ibarra.
Tamokdalen

Tamokdalen er en 30 kilometer lang dal i Troms. Dalen strekker seg fra Balsfjordeidet i nord til den møter Målselva i sør. Dalbunnen ligger cirka 200 meter over havet, og de høyeste fjellene ligger 1600 meter over havet. Navnet kommer av det finske (kvenske) ordet tammukka som betyr ørret, altså «Ørretdalen».
Tamokelva som renner gjennom den sørlige delen av dalen og ut i Målselva, starter ved inngangen til Finndalen ved Harkinn gård. I den nordlige delen av dalen renner Nordkjoselva, som munner ut i Balsfjorden. Dalen er omgitt av høye fjell, karakteristiske for Indre Troms, blant annet Rostafjellet, Hattavarre og Tamokfjellet.
Kommunegrensen mellom Balsfjord kommune og Målselv kommune går gjennom dalen helt i sør, omtrent ved Erikbufossen i Tamokelva.

Ulykker

Onsdag 2. januar 2019 ble 4 utenlandske skiturister tatt av snøskred da de var på topptur opp Blåbærtinden som ligger i Tamokdalen. En femte turist og endel av følget snudde av ukjente årsaker før skredet gikk. Det var han som fikk varslet om hendelsen.  Grunnet dårlig vær og høy skredfare ble det vurdert at det var for farlig å starte en leteaksjon. Personene som ble tatt av skredet var Mikael Sten (29), Niklas Nyman (36) og André Stenfors (32), alle fra Finland, samt Disa Bäckström (29) fra Sverige.
Skiløperne hadde på seg skredsøkere og et redningshelikopter som fløy over skredområdet kort tid etter skredet fikk inn signaler fra skredsøkerne, og disse områdene ble markert for senere søk. 13 dager etter skredet gikk ble det sprengt bort snømasser for å utløse skred. Dagen etter kunne gravingen etter de omkomne starte. Det ble denne dagen funnet 1 av 4 skiløpere. Dagen etter ble 2 personer funnet. Per dags dato (25.mars 2019) er fremdeles den siste personen (Niklas Nyman) ikke funnet. I forbindelse med søket er det blitt brukt moderne utstyr som radar og magnetsøker.
Kabrioletbuss

Kabrioletbuss er et busskjøretøy i alle størrelser og av de fleste typer uten tak, enten med eller uten sidevinduene. Disse åpne bussene er populært som sightseeingbuss og turistbuss for rundkjøring enten i naturskjønne omgivelser eller i historiske omgivelser som i en by med synlige attraksjoner fra gatene. Kabrioletbuss kan enten ha provisorisk tak som kan reises, eller ikke. Denne busstypen er kjent som Open top bus eller Cabriolet bus på engelsk, og torpedone på italiensk.

Kabrioletbussene

De norske sightseeingbussene i Oslo og Bergen med åpen tak, selv om disse også er toetasjesbuss med åpen toppetasje, defineres som kabrioletbuss. De åpne bussene hadde vært i busstrafikk helt siden århundreskiftet til det tjuende århundret, først med flerdørs charabanc motorkjøretøyer som har sine aner i åpne hestevogner, deretter med åpne sedanbuss og siden singelbuss (med to aksler og et etasje), selv om dobbeltdekkerbuss har blitt meget populært i nyere tid. De fleste dobbeltdekkerbussene hadde åpen toppetasje mellom endene, men noen var bare halvveis åpent med fast tak forut eller bakover.  
De velkjente rødfargede Hop On - Hop Off bussene som reisende kan benytte mellom severdighetene, som regel har åpen tak som kan få provisorisk tak mot sterk sol eller i dårlig vær. Denne busstjenesten er utbredt over hele verden med liknende tilbud for sightseeing i 65 byer. Blant annet i Oslo med dobbeltdekkere på rundreise om dagen mellom severdigheter som Vigelandsparken, Oslo rådhus og Frammuseet.
De fleste kabrioletbussene har bakgrunn i originale bussmodeller med tak, men det finnes unike eksempler gjennom tiden, blant annet i Japan med de unike FUKUOKA OPEN TOP BUS i Fukuoka siden 2012, boggibuss med to separate foraksler forut. Disse bussene var uvanlig ved å være basert på et lastebilchassis fra Hino med en ekstra aksel forut, bygd av Tokyo Special Coach Manufacture (東京特殊車体) kjøretøysutviklingsfirmaet som hadde spesialisert seg i ombygging av kjøretøyer for spesielle oppdrag som brannbil.  
En busstype i Norge fra fortiden, solskinnebuss, er buss med permanent tak, men med soltak enten av foldepanel eller glass. Disse var populært som turistbuss i mellomkrigstiden og etterkrigstiden for ferdsel i naturskjønne omgivelser.
Fort Minor

Musikkstil

Mesteparten av Fort Minor sine sanger er hiphop, men det hender også at det er alternativ hiphop. Eksempler på alternativ hiphop-sanger er Where'd You Go og High Road. I nesten alle sangene rapper Mike Shinoda med noen andre, mest med og Ryu og Tak medlemmer av Styles of Beyond, men det hender at han rapper alene som for eksempel i sangene Cigarettes, Kenji, The Hard Way og There They Go

Fort Minor

Da Mike Shinoda debuterte med albumet The Rising Tied var det mange fans som mente at albumet var ganske skuffende i forhold til det Shinoda gjorde i Linkin Park, men det var enda mange som støttet. 
Sangen Where'd You Go ble nominert til en Grammy i 2005.

Turnéer i 2006

I 2006 var Fort Minor, Styles of Beyond og Holly Brook på turné sammen i Amerika og Europa, og etter disse turneene har Fort Minors popularitet økt drastisk. På hver konsert spilte de «Remember the Name», «Believe Me» og «Where'd You Go». Mike Shinoda måtte jobbe med Linkin Parks nye album Minutes to Midnight som kom ut i 2007.
Lars Molin (ishockeyspiller)

Storhamar Dragons

Molla ble hentet inn fra svensk hockey i 2002. Sesongen før hadde han tatt over Timrå og reddet de fra nedrykk. Med NHL-erfaring og et antall landskamper for Sverige, blant annet med OL-bronse fra Calgary i '88, hadde han CVen i orden. Etter en tung innledning i Storhamar tok det seg opp på det resultatmessige under svenskens ledelse, og mot slutten av sesongen så det riktig bra ut. I finalen mot VIF ble det imidlertid mageplask og 0-4 i kamper. Molin forlenget ikke kontrakten med klubben da pendlingen til Hamar fungerte dårlig i kombinasjon med familielivet.
Eudicella (Cyprolais) loricata

Utseende

En ganske stor (26-36 millimeter), blankt olivengrønn gullbasse. Denne arten har ikke påfallende metallglans. Dekkvingene har fire små, svarte flekker. Hannen har et bredt, rødlig framspring i den uthulte pannen, med et T-formet horn i midten og butte pigger på sidene. Bakerst i pannen er det to små, trekantede tenner (rett over den uthulte delen). Hunnen utmerker seg med en bred, firkantet, rød "snute".

Levevis

Hannene bruker "hornene" sine til å kjempe om hunnene. Hver hann prøver å vippe motstanderen over på ryggen ved å presse hornet under ham.
Som hos de fleste andre Cetoniinae utvikler larvene seg i morken, død ved, og de voksne billene besøker gjerne blomster.

Utbredelse

Arten lever i Tanzania, Rwanda, Den Demokratiske Republikken Kongo, Malawi og Zambia.
Dennis Publishing

Dennis Publishing er et britisk forlag grunnlagt i 1974 av Felix Dennis. Det er et av de største private forlagene i Storbritannia som publiserer tidsskrift.
Driftsmargin

Anvendelse

Driftsmarginen til en bedrift gir analytikere en idé om hvor lønnsom bedriften er, da tallet forteller hvor mye bedriften får igjen for hver omsatte krone (før renter og skatt). En høy driftsmargin betyr at en bedrift tjener mye per omsatte krone. Når man anvender driftsmargin til å vurdere et selskap bør man se på driftsmarginens utvikling over flere år, og sammenligne den med konkurrerende selskaper. Forutsetningene for høy driftsmargin varierer kraftig mellom bransjer, og man bør derfor unngå å benytte driftsmargin til sammenligning av svært ulike selskaper.
Klauv

Klauver og klauvdyr

En klauv er essensielt sett et par hover, på tå nummer 3 og 4 på foten. Vanligvis brukes uttrykket om selve den ytterste horndelen av tåa, tilsvarende våre negler. Hos de fleste hovdyr vil også bitærne (tå nummer 2 og 5) være frie og bære egne negler. Uttrykket brukes av og til også om hele foten.

Pleie av klauver hos husdyr

Klovpleie på kyr har blitt svært viktig i de senere år i moderne landbruk. Slik som våre negler, vokser klauver hele tiden. Kyrs klauver vokser med om lag 6 centimeter i året. I et fritt liv ville klauven bli slitt ned av bruk, og når kyrne sto på betonggulv slites også klauvene, om ikke helt rett. Nå som det har blitt mer og mer vanlig med gummimatter i fjøs (påbudt fra 2006), har behovet for kløvpleie økt. Selv om kyrne går ute noen måneder, står de det meste av året på en gummimatte i fjøsen med nesten ingen slitasje på klovene.
Charlie Crist

Guvernørvalget i 2014

I juli 2013, ble det annonsert at Crist ville gi ut en bok han holdt på å skrive. Utgivelesen ble tolket som et tegn på at han ville stille til valg i guvernørvalget i 2014. Boken ble gitt ut i februar, 2014 og het The Party's Over: How the Extreme Right Hijacked the GOP and I Became a Democrat. I boken forklarer Crist hvorfor han meldte overgang fra Det republikanske partiet, og medlem av Det demokratiske partiet.
1. november 2013 meldte Crist seg som kandidat til vervet som guvernør på vegne av Det demokratiske partiet. Crist tapte til fordel for Rick Scott i guvernørvalget i 2014.
Baodi

Baodi (kinesisk: 宝坻区; pinyin: Bǎodǐ Qū) er et bydistrikt i Tianjin i Folkerepublikken Kina.
Befolkningen var på 651 020 innbyggere i 1999.
Baodi har et areal på 1.523 km² (hvorav 1.509,66 km² landareal).